بو گون شامپیونلارلیگینده 1/4 فینال مرحله‌سینه یئکون وورولا‌جاق.
بونونلا دا یاریم فینالا وثیقه قازانان سون ایکی تیم معین‌لشه‌جک.
ایلک گؤروشده ائوده "پورتو"نو 2:0 حسابی ایله مغلوب ائدن "لیورپول" آرتیق نؤبتی مرحله‌نین بیر آددیم لیغیندا‌دیر. چتین کی، یورگن کلوپپون تیمی جاواب گؤروشونده اوستون‌لوگونو الدن وئرسین.
گئجه‌نین اساس اویونو اینگیلیس کلوب‌لاری آراسیندا اولا‌جاق. ایلک اویوندا سفرده "تاتنهام"ا مینیموم حسابلا اودوزان "منچستر سیتی" دوغما میداندا مغلوبیتین عوضینی چیخماغا چالیشا‌جاق. "شهرلی‌لر" یاریم فینالا آدلاماق ایستییرلرسه، لندن کلوبونا ان آزی 2 توپ فرقیله غالیب گلمه‌لی‌دیرلر.
هر ایکی اویون تورکیه واختی ایله ساعات 22:00-دا باشلایا‌جاق.
قئید ائدک کی، "پورتو" – "لیورپول" جوتونون غالیبی یاریم فینالدا "بارسلونا"، "منچستر سیتی" – "تاتنهام" جوتونون غالیبی ایسه "آژاکس"لا قارشی‌لاشا‌جاق.
شامپیونلار لیگی
1/4 فینالین جاواب اویون‌لاری
17 آوریل
"پورتو" – "لیورپول"
ایلک اویون – 2:0
"منچستر سیتی" – "تاتنهام"
ایلک اویون – 1:0
16  آوریل
"بارسلونا" – "منچستر یونایتد" – 0:3
"یوونتوس" – "آژکس" – 2:1
